pythainlp/thai-wiki-dataset-v4 huggingface dataset:
พระยาจักรปาณีศรีศีลวิสุทธิ์ (อู๋ ไกรฤกษ์)

มหาเสวกตรี พระยาจักรปาณีศรีศีลวิสุทธิ์ (อู๋ ไกรฤกษ์) (16 มีนาคม 2424 – 24 สิงหาคม 2468) เป็นขุนนางชาวไทย อดีตองคมนตรีในรัชสมัยพระบาทสมเด็จพระมงกุฎเกล้าเจ้าอยู่หัว และอดีตอธิบดีกรมที่ดิน
ประวัติ.
พระยาจักรปาณีศรีศีลวิสุทธิ์ มีนามเดิมว่า อู๋ ไกรฤกษ์ เกิดเมื่อวันพฤหัสบดีที่ 16 มีนาคม 2424 (นับอย่างปัจจุบันตรงกับปี 2425) เป็นบุตรชายคนที่ 4 ของพระยาเพ็ชรรัตน์ (โมรา) กับนางตาล และเป็นน้องชายแท้ ๆ ของเจ้าพระยามหิธร (ลออ ไกรฤกษ์) อดีตเสนาบดีและรัฐมนตรีว่าการกระทรวงยุติธรรม, อดีตราชเลขาธิการ อดีตประธานศาลฎีกา และอดีตองคมนตรีในรัชสมัยพระบาทสมเด็จพระปกเกล้าเจ้าอยู่หัว
พระยาจักรปราณีจบการศึกษาจากโรงเรียนวัดจักรวรรดิราชาวาสเมื่อปี 2435 ต่อมาได้บรรพชาเป็นสามเณรแล้วสอบไล่ได้ที่มหามกุฎราชวิทยาลัยในปี 2437 ต่อมาในปี 2440 เข้าเรียนที่โรงเรียนกฎหมายสอบได้เป็นเนติบัณฑิตชั้นที่ 2
พระยาจักรปาณีศรีศีลวิสุทธิ์ถึงแก่กรรมเนื่องจากอัมพาตเมื่อวันที่ 24 สิงหาคม 2468 สิริอายุได้ 44 ปี 
ตำแหน่ง ยศ และบรรดาศักดิ์.
หลังจากสอบได้เป็นเนติบัณฑิตชั้นที่ 2 นายอู๋ได้เข้ารับราชการในตำแหน่งเลขานุการของเสนาบดีกระทรวงยุติธรรมในขณะนั้นคือ พระเจ้าลูกยาเธอ พระองค์เจ้ารพีพัฒนศักดิ์ กรมหมื่นราชบุรีดิเรกฤทธิ์ เมื่อปี 2441 ในปี 2445 ได้เป็นยกกระบัตรศาลฎีกา ต่อมาในวันที่ 21 ธันวาคม 2446 ได้เข้ารับพระราชทานสัญญาบัตรบรรดาศักดิ์เป็น หลวงประไพพิทยาคุณ ถือศักดินา 600 ปีถัดมาคือในปี 2447 ได้เป็นผู้พิพากษาศาลอาญา จากนั้นในปี 2449 ได้ย้ายไปเป็นผู้พิพากษาศาลประจำมณฑลชุมพร (ซึ่งในเวลาต่อมาเปลี่ยนชื่อเป็นมณฑลสุราษฎร์ มีที่ตั้งอยู่ที่เมืองไชยา)
ในปี 2450 ได้ย้ายกลับเข้ามารับราชการในกรุงเทพฯ เป็นผู้พิพากษาในศาลแพ่ง ต่อมาในปี 2451 ได้เป็นผู้ช่วยข้าหลวงยุติธรรมศาลข้าหลวงพิเศษจัดการที่ดิน จากนั้นในปี 2453 ได้กลับมารับราชการเป็นผู้พิพากษาในศาลแพ่ง ในวันที่ 7 สิงหาคม 2454 ได้รับพระราชทานยศเป็น อำมาตย์เอก ในปีเดียวกัน ได้ย้ายมารับราชการเป็นผู้พิพากษาศาลอุทธรณ์ข้าหลวงพิเศษ
จากนั้นในปี 2455 ได้ย้ายไปรับราชการเป็นอธิบดีผู้พิพากษามณฑลอุดร ในวันที่ 18 ธันวาคม 2456 ได้เลื่อนบรรดาศักดิ์เป็น พระพรหมศาสตร์ราชสภาบดี ถือศักดินา 800 ต่อมาในวันที่ 1 พฤษภาคม 2458 ได้ย้ายไปรับราชการเป็นอธิบดีผู้พิพากษาศาลมณฑลจันทบุรีแทนพระอภิบาลประเพณีที่ย้ายไปเป็นผู้พิพากษาศาลข้าหลวงอุทธรณ์พิเศษ ได้เข้าเฝ้ารับพระราชทานสัญญาบัตรบรรดาศักดิ์ที่พระที่นั่งจักรีมหาปราสาทเมื่อวันที่ 11 ตุลาคม 2458 จากนั้นในปี 2460 ได้โอนย้ายไปรับราชการในกระทรวงเกษตราธิการและได้รับโปรดเกล้าฯ แต่งตั้งให้ดำรงตำแหน่งข้าหลวงพิเศษจัดการออกตราจองเมื่อวันที่ 7 กุมภาพันธ์ 2460 ต่อมาในวันที่ 22 ธันวาคม 2461 ได้เลื่อนบรรดาศักดิ์เป็น พระยาสุรเกษตร์โศภน ถือศักดินา 1000
จากนั้นในวันที่ 13 ธันวาคม 2464 ได้เลื่อนยศเป็น มหาอำมาตย์ตรี ในวันที่ 22 ธันวาคม 2465 ได้รับโปรดเกล้าฯ แต่งตั้งให้ดำรงตำแหน่งอธิบดีกรมทะเบียนที่ดิน (กรมที่ดินในปัจจุบัน) ต่อมาในวันที่ 4 เมษายน 2467 ได้รับโปรดเกล้าฯ ให้เป็นองคมนตรี กระทั่งวันที่ 1 มิถุนายน 2467 ได้รับโปรดเกล้าฯ ให้พ้นจากตำแหน่งอธิบดีกรมทะเบียนที่ดินและดำรงตำแหน่งสมุหพระนิติศาสตร์ ซึ่งมีหน้าที่เป็นราชเลขานุการแผนกฎีกากรรมการศาลฎีกาและอธิบดีศาลรับสั่ง กระทรวงวัง นับเป็นตำแหน่งสุดท้ายในชีวิตราชการ จากนั้นในวันที่ 10 มิถุนายน 2467 ได้เข้าเฝ้ารับพระราชทานสัญญาบัตรบรรดาศักดิ์เป็น พระยาจักรปาณีศรีศีลวิสุทธิ์ ถือศักดินา 3000
เครื่องราชอิสริยาภรณ์.
มหาเสวกตรี พระยาจักรปาณีศรีศีลวิสุทธิ์ (อู๋ ไกรฤกษ์) ได้รับพระราชทานเครื่องราชอิสริยาภรณ์และเหรียญดังต่อไปนี้
เขตหนานเจิ้ง

เขตหนานเจิ้ง  เดิมเรียกว่า อำเภอหนานเจิ้ง  เป็นเขตหนึ่งของนครฮั่นจง มณฑลฉ่านซี ประเทศจีน มีอาณาเขตติดกับมณฑลเสฉวนทางทิศใต้
แบ่งเขตการปกครอง.
ณ ค.ศ. 2019 เขตหนานเจิ้ง แบ่งออกเป็น 2 แขวง และ 20 เมือง
<templatestyles src="Div col/styles.css"/>
จังหวัดชลบุรีในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

การเลือกตั้งสมาชิกสภาผู้แทนราษฎรจังหวัดชลบุรี กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองชลบุรี, อำเภอพานทอง, อำเภอพนัสนิคม และอำเภอบ่อทอง
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอหนองใหญ่, อำเภอบ้านบึง, อำเภอศรีราชา, อำเภอบางละมุง, อำเภอสัตหีบ และกิ่งอำเภอเกาะสีชัง
เขตนิชิ (ไซตามะ)

เขตนิชิ  เป็นหนึ่งในสิบเขตของนครไซตามะ ในจังหวัดไซตามะ ประเทศญี่ปุ่น ตั้งอยู่ทางตะวันตกสุดของเมือง ณ วันที่ 1 มีนาคม 2021 เขตนี้มีประชากรประมาณ 93,527 คน และมีความหนาแน่นของประชากร 3,200 คนต่อตารางกิโลเมตร มีพื้นที่ทั้งหมด 29.14 ตารางกิโลเมตร (11.25 ตารางไมล์)
จังหวัดชลบุรีในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

การเลือกตั้งสมาชิกสภาผู้แทนราษฎรจังหวัดชลบุรี มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองชลบุรี, อำเภอพานทอง, อำเภอพนัสนิคม และอำเภอบ่อทอง
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอหนองใหญ่, อำเภอบ้านบึง, อำเภอศรีราชา, อำเภอบางละมุง, อำเภอสัตหีบ และกิ่งอำเภอเกาะสีชัง
จังหวัดชลบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

การเลือกตั้งสมาชิกสภาผู้แทนราษฎรจังหวัดชลบุรี พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2529 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองชลบุรี, อำเภอพานทอง, อำเภอพนัสนิคม และอำเภอบ่อทอง
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอหนองใหญ่, อำเภอบ้านบึง, อำเภอศรีราชา, อำเภอบางละมุง, อำเภอสัตหีบ และกิ่งอำเภอเกาะสีชัง
เขตอู่หลง

เขตอู่หลง  เป็นเขตหนึ่งของนครฉงชิ่ง ประเทศจีน โดยมีพรมแดนติดกับมณฑลกุ้ยโจวทางทิศใต้
ในเดือนพฤศจิกายน ค.ศ. 2016 ตามที่ได้รับการอนุมัติจากคณะมนตรีรัฐกิจสาธารณรัฐประชาชนจีน อำเภออู่หลงได้ถูกเปลี่ยนสถานะเป็นเขตอู่หลงในนครฉงชิ่ง อู่หลงได้มุ่งเน้นการพัฒนาอุตสาหกรรมหลักในด้านการท่องเที่ยวและการเกษตรสมัยใหม่ ทำให้ชีวิตความเป็นอยู่และเศรษฐกิจดีขึ้นอย่างมากเมื่อเทียบกับไม่กี่ปีที่ผ่านมา ทำให้อู่หลงเป็นหนึ่งในเขตที่เติบโตเร็วที่สุดในภูมิภาคตะวันออกเฉียงใต้ของนครฉงชิ่ง
การศึกษา.
โรงเรียนมัธยมอู่หลง (Wulong Middle School) ก่อตั้งขึ้นใน ค.ศ. 1942 และกลายเป็นโรงเรียนมัธยมที่สำคัญในฉงชิ่งใน ค.ศ. 2005 ในเมืองไป่หยุน (Baiyun Town) มีโรงเรียนประถมศึกษากลางแห่งหนึ่ง
การขนส่ง.
เขตนี้มีบริการโดยท่าอากาศยานฉงชิ่งเซียนนฺหวี่ชาน (Chongqing Xiannüshan Airport) ซึ่งเปิดให้บริการในเดือนธันวาคม ค.ศ. 2020
มรดกโลก.
การก่อตัวของหินปูนที่โดดเด่นหลายแห่งในอู่หลงเรียกว่า อู่หลงคาสต์ (Wulong Karst) ซึ่งเป็นสถานที่ท่องเที่ยวที่สำคัญและมีทิวทัศน์สวยงาม พื้นที่เหล่านี้ได้รับการคุ้มครองภายในเขตมรดกโลกขององค์การยูเนสโก คือ คาสต์จีนใต้ (South China Karst)
อาทิวาสี

อาทิวาสี (อักษรโรมัน: Adivasi) เป็นคำเรียกรวมของกลุ่มชนชาติพันธุ์ต่าง ๆ ของอนุทวีปอินเดีย มีที่มาจากภาษาสันสกฤตแปลตรงตัวได้ว่าผู้อยู่อาศัยแต่ดั้งเดิม และนำมาใช้งานในทศวรรษ 1930s โดยนักเคลื่อนไหวทางการเมืองเพื่อสร้างอัตลักษณ์ให้แก่ชนพื้นเมือง ในรัฐธรรมนูญอินเดียไม่ได้ใช้คำว่า "อาทิวาสี" แต่เลือกใช้วลีชนเผ่ากำหนด และ "ชนชาติ" (Janjati) แทน รัฐบาลอินเดียไม่ได้ยอมรับชนเผ่าต่าง ๆ ในฐานะชนพื้นเมือง เนื่องจากแม้อินเดียจะให้สัตยาบันในการประชุมองค์การแรงงานนานาชาติที่ 107 ว่าด้วยบุคคลพื้นเมืองและเชาเผ่าของสหประชาชาติในปี 1957 แต่กลับปฏิเสธที่จะลงนามในการประชุมที่ 169 อาทิวาสีส่วนใหญ่จัดเป็นชนเผ่ากำหนดภายใต้การคุ้มครองตามรัฐธรรมนูญของอินเดีย
อาทิวาสีจัดเป็นชนกลุ่มน้อยส่วนใหญ่ในอินเดียและบังกลาเทศ คิดเป็น 8.6 เปอร์เซ็นต์ (104.2 ล้านคน) ของประชากรอินเดีย และ 1.1 เปอร์เซ็นต์ (2 ล้านคน) ของประชากรบังกลาเทศ ตามสำมะโนปี 2011 และการคาดการณ์ปี 2010 ตามลำดับ
ชุมชนอาทิวาสีส่วนใหญ่ปรากฏขึ้นหลังการเสื่อมถอยของอารยธรรมลุ่มแม่น้ำสินธุ และมีที่มาจากหลายภูมิหลัง ตั้งแต่นักล่าหาของป่าโบราณ, อารยธรรมลุ่มแม่น้ำสินธุ, ชาวอินโด-อารยัน, ออสโตรเอเชียติก ไปจนถึง ทิเบต-พม่า บรรดาภาษาของอาทิวาสีอาจจำแนกเป็นกลุ่มย่อยต่าง ๆ ได้แก่ กลุ่มภาษาอันดามัน; ออสโตรเอเชีย; ทราวิฑ; อินโดอารยัน; นิหาลี; จีน-ทิเบต; และกระ-ได
บรรดาชนเผ่าในอินเดียนิยมใช้คำเรียกตนเป็น "อาทิวาสี" ซึ่งมีนัยยะทางการเมือง ยกเว้นชนเผ่าในอินเดียตะวันออกเฉียงเหนือซึ่งนิยมใช้คำว่าชนเผ่า/ชนเผ่ากำหนด มากกว่าคำว่าอาทิวาสีในการเรียกตนเอง ปัจจุบันยังมีการศึกษาในสาขาอาทิวาสีวิทยา (Adivasi studies) เกิดขึ้นโดยผสมผสานสาขาโบราณคดี มานุษยวิทยา ประวัติศาสตร์การเกษตร วิทยาชนชั้นรอง วิทยาชนพื้นเมือง วิทยาชนเผ่า และ เศรษฐศาสตร์การพัฒนา ภายใต้บริบทที่จำเพราะต่ออนุทวีปอินเดีย
สะพานหินน้ำแดง

สะพานหินน้ำแดง  เป็นสะพานโบราณในเมืองสิวสาคร รัฐอัสสัม ประเทศอินเดีย ที่สร้างขึ้นในปี 1703 โดยช่างจากเบงกอล ในรัชสมัยของกษัตริย์รุทรสิงห์แห่งอาณาจักรอาหม สะพานมีความยาว กว้าง และสูง ข้ามแม่น้ำน้ำแดง (Namdang; จากภาษาไท-อาหม: Nam แปลว่า น้ำ และ Dang แปลว่า แดง) ซึ่งเป็นแม่น้ำสาขาของแม้น้ำดีโข ปัจจุบันสะพานเป็นส่วนหนึ่งของทางด่วนแห่งชาติสายที่ 37 เชื่อกันว่าสะพานนี้แกะมาจากหินก้อนใหญ่ก้อนเดียว
สะพานนี้เชื่อมต่อเมืองสิวสาครเข้ากับโชรหัต
นักประวัติศาสตร์ พีเทอร์ เวด (Peter Wade) ระบุว่าสะพานน้ำแดงนี้เป็นประตูทางตะวันตดของรงปุระ ซึ่งเป็นศูนย์กลางการทหารของอาณาจักรอาหม และยังคงอยู่แม้ผ่านศึกต่าง ๆ เช่น การกบฏโมอาโมริยา ไปจนถึงการรบในปี 1825 ระหว่างบริษัทอินเดียตะวันออกของอังกฤษกับราชวงศ์โก้นบองของพม่า
โบลโวนิงเงิน

โบลโวนิงเงิน (ดัตช์: Bolwoningen) เป็นกลุ่มบ้านทรงกลมในย่านมาชโพร์ต (Maaspoort) ในเดนโบส ประเทศเนเธอร์แลนด์ ประกอบด้วยบ้านจำนวน 50 หลังที่กระจุกอยู่ใกล้กับคลองสายหนึ่ง
ประวัติศาสตร์.
บ้านเหล่านี้สร้างขึ้นในปี 1984  (1984) โดยศิลปินและประติมากร ดรีส ไครย์คัมพ์ ด้วยเงินทุนสนับสนุนจากรัฐบาลเพื่อการสร้างบ้านเชิงทดลอง
การออกแบบ.
บ้านแต่ละหลังก่อสร้างขึ้นด้วยคอนกรีตเสริมเส้นใยแก้ว และสร้างขึ้นในร็อทเทอร์ดาม ก่อนนำมาประกอบสร้างที่จุดที่จะสร้างจริง การสร้างบ้านหนึ่งหลังใช้เวลาไม่ถึงหนึ่งวัน และยังออกแบบมาเพื่อให้บำรุงรักษาง่ายตลอดจนมีการใช้พลังงานต่ำ
บ้านแต่ละหลังประกอบด้วยสี่ชั้น ชั้นล่างสุดเป็นที่เก็บของ ชั้นแรกเป็นห้องนอน ชั้นสองเป็นห้องน้ำ และชั้นสามเป็นพื้นที่อยู่อาศัย ชั้นบนสุดยังมีหน้าต่างวงกลมที่สามารถมองออกไปเห็นทิวทัศน์โดยรอบได้ พื้นที่ใช้สอยทั้งหมดอยู่ที่ 55 ตารางเมตร ด้วยเส้นผ่านศูนย์กลาง 5.5 เมตร
สันสัทมรรค

สันสัทมรรค (อักษรโรมัน: Sansad Marg; ถนนรัฐสภา) เป็นถนนในนิวเดลี ประเทศอินเดีย ได้ชื่อมาจากสันสัทภวันหรืออาคารรัฐสภาซึ่งตั้งอยู่บนถนนเส้นนี้
อาคารสันสัทภวันเป็นผลงานออกแบบโดยเซอร์เฮอร์เบิร์ต เบเคอร์ ตั้งอยู่ที่ปลายของถนนสันสัทมรรค ซึ่งวิ่งคู่ชนานกับราชปาถในลุตเยินส์เดลี และวิ่งไปบรรจบที่วงเวียนคอนน็อตเพลส
นอกจากอาคารรัฐสภาแล้ว บนถนนเส้นนี้ยังเป็นที่ตั้งของชันตรมันตระ, ปาลิกาเกทนระ, พิพิธภัณฑ์ไปรษณีย์แห่งชาติ, ธนาคารสำรองอินเดีย, และสำนักงานของอีกหลายองค์การรัฐ
ซะอ์ตัร

ซะอ์ตัร (อักษรโรมัน: "Za'atar", "zaatar", "za'tar" หรือ "zatar") เป็นสมุนไพรประกอบอาหารในตำรับอาหารลิแวนต์หรือกลุ่มสมุนไพร หรืออาจใช้เรียกเครื่องเทศผสมที่ประกอบด้วยสมุนไพรซะอ์ตัรผสมกับงาคั่ว, ซูมักแห้ง และเครื่องเทศอื่น ๆ ชื่อซะอ์ตัรในฐานะกลุ่มสมุนไพรลิแวนต์ยังอาจรวมถึงพืชจากเจเนรา "Origanum" (ออเรกาโน), "Calamintha" (เบซิลไทม์), "Thymus" ("Thymus vulgaris" หรือคือ ไทม์) และ "Satureja" (ซาเวอรี) ชื่อซะอ์ตัรในฐานะสมุนไพรชนิดเดียวอาจหมายถึงพืช "Origanum syriacum" ซึ่งนักวิทยาไบเบิลเชื่อว่าคือเอโซฟในไบเบิลฮีบรู ซึ่งอาจแปลในรูป "hyssop" แต่ไม่ใช่ "Hyssopus officinalis"
ซะอ์ตัรโดยดั้งเดิมนิยมนำไปตากแห้งและผสมเกลือ งา และซูมัก นิยมกินควบคู่กับพีตาจุ่มน้ำมันมะกอก ซะอ์ตัรผสมน้ำมันมะกอกนำมาใช้เป็นเหมือนซอสสำหรับทา เรียกว่า "za'atar-wu-zayt" หรือ "zeit ou za'atar" ("zeit" หรือ "zayt" แปลว่า "น้ำมัน" ในภาษาอาหรับ และ "มะกอก" ในภาษาฮีบรู) เมื่อนำซอสสำหรับทานี้ไปผสมกับแป้งขนมปังแล้วนำไปอบ จะได้ manakeesh bi zaatar ในตะวันออกกลางแถบเมดิเตอร์เรเนียนมีขนมปังงาแบบนุ่ม เรียกว่า ka'ak หรือนิยมขายคู่กับซะอ์ตัรเป็นเครื่องเคียงหรือเป็นไส้ขนมปัง
ไมโมนีเดส รับไบและแพทย์เมดิเตอร์เรเนียยุคกลาง บันทึกในคริสตศตวรรษที่ 12 ว่าซะอ์ตัรมีสรรพคุณทางสุขภาพ ส่วนในแถบปาเลสไตน์ มีความเชื้อพื้นถิ่นว่าซะอ์ตัรช่วยให้ตื่นตัว และเด็ก ๆ ยังบางครั้งให้กินซะอ์ตัรเป็นอาหารเช้าก่อนไปโรงเรียน
จังหวัดชลบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

การเลือกตั้งสมาชิกสภาผู้แทนราษฎรจังหวัดชลบุรี พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2526 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองชลบุรี, อำเภอพานทอง, อำเภอพนัสนิคม, อำเภอบ้านบึง, อำเภอหนองใหญ่ และอำเภอบ่อทอง
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอศรีราชา, อำเภอบางละมุง, อำเภอสัตหีบ และกิ่งอำเภอเกาะสีชัง
จังหวัดชลบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

การเลือกตั้งสมาชิกสภาผู้แทนราษฎรจังหวัดชลบุรี พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองชลบุรี, อำเภอพานทอง, อำเภอพนัสนิคม, อำเภอบ้านบึง, อำเภอหนองใหญ่ และกิ่งอำเภอบ่อทอง
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอศรีราชา, อำเภอบางละมุง, อำเภอสัตหีบ และกิ่งอำเภอเกาะสีชัง
เต้าหู้ทอด

เต้าหู้ทอด หรือ โต้วกาน  เป็นเต้าหู้ชนิดหนึ่งที่กินกันอย่างแพร่หลายในประเทศจีน และ ไต้หวัน ถูกทำให้มีความแข็งมาก โดยการบีบอัดเต้าหู้ให้แข็งและทำให้แห้ง
ชื่อ ในภาษาจีนมาจากคำว่า หมายถึง "ถั่ว" และ หมายถึง "แห้ง"
เต้าหู้ทอดเป็นหนึ่งในเต้าหู้ที่ได้รับความนิยมมากที่สุดในประเทศจีน ใช้ในการผัด ทอด และใส่ในอาหารอื่น ๆ ในย่านคนจีนในต่างแดนก็มีวางขายแบบเป็นชิ้นที่ตัดฝอยไว้อยู่แล้ว หากต้องการนำไปใช้ ควรใส่ไว้ในชามแล้วนำไปแช่น้ำเดือดหลาย ๆ ครั้งก่อนปรุงอาหาร นิยมนำไปผัดกับผักและถั่วแระ หรือผัดแบบเย็น บางครั้งก็ใช้แทนเนื้อสัตว์ในอาหารมังสวิรัติ (กินเจ)
กรมการขนส่งรัฐแคลิฟอร์เนีย

กรมการขนส่งรัฐแคลิฟอร์เนีย  ย่อว่า แคลทรานส์ (Caltrans) เป็นหน่วยงานบริหารของรัฐแคลิฟอร์เนีย สหรัฐอเมริกา กรมนี้อยู่ภายใต้สังกัดสำนักงานขนส่งรัฐแคลิฟอร์เนีย (CalSTA) ซึ่งเป็นหน่วยงานระดับกระทรวง มีสำนักงานใหญ่ตั้งอยู่ในเมืองแซคราเมนโต
กรมการขนส่งรัฐแคลิฟอร์เนียมีหน้าที่ดูแลระบบทางหลวงและทางด่วนของรัฐแคลิฟอร์เนีย ให้การสนับสนุนระบบขนส่งสาธารณะทั่วทั้งรัฐ ให้เงินทุนและกำกับดูแลเส้นทางรถไฟระหว่างเมืองของแอ็มแทร็กสามเส้นทางที่ได้รับการสนับสนุนจากรัฐ ได้แก่ แคปิตอลคอร์ริดอร์, แปซิฟิกเซิร์ฟไลเนอร์ และ แซนโฮควินส์ ซึ่งรวมกันเป็นแอ็มแทร็กแคลิฟอร์เนีย
ในปี ค.ศ. 2015 กรมการขนส่งรัฐแคลิฟอร์เนียได้ประกาศวิสัยทัศน์ใหม่ว่า "มุ่งมั่นสร้างระบบขนส่งที่ปลอดภัย ยั่งยืน เชื่อมโยงกัน และมีประสิทธิภาพ เพื่อส่งเสริมเศรษฐกิจและคุณภาพชีวิตของรัฐแคลิฟอร์เนีย"
หน่วยงานในสังกัด.
เพื่อวัตถุประสงค์ด้านการบริหาร กรมการขนส่งรัฐแคลิฟอร์เนียแบ่งรัฐแคลิฟอร์เนียออกเป็น 12 เขต ซึ่งอยู่ภายใต้การกำกับดูแลของสำนักงานเขต โดยเขตส่วนใหญ่ครอบคลุมหลายเทศมณฑล เขต 12 (เทศมณฑลออเรนจ์) เป็นเขตเดียวที่มีเพียงหนึ่งเทศมณฑล เขตที่มีประชากรมากที่สุดคือเขต 4 (พื้นที่รอบอ่าวซานฟรานซิสโก) และเขต 7 (เทศมณฑลลอสแอนเจลิสและเวนจูรา) เช่นเดียวกับหน่วยงานรัฐหลายแห่ง กรมการขนส่งรัฐแคลิฟอร์เนียมีสำนักงานใหญ่อยู่ในเมืองแซคราเมนโต ซึ่งอยู่ภายใต้การดูแลของเขต 3
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
จังหวัดชลบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรจังหวัดชลบุรี พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2519 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองชลบุรี, อำเภอพานทอง, อำเภอพนัสนิคม, อำเภอบ้านบึง, กิ่งอำเภอหนองใหญ่ และกิ่งอำเภอบ่อทอง
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอศรีราชา, อำเภอบางละมุง, อำเภอสัตหีบ และกิ่งอำเภอเกาะสีชัง
จังหวัดชลบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

การเลือกตั้งสมาชิกสภาผู้แทนราษฎรจังหวัดชลบุรี พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองชลบุรี, อำเภอพานทอง และอำเภอพนัสนิคม
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอบ้านบึง, อำเภอศรีราชา, อำเภอบางละมุง, อำเภอสัตหีบ, กิ่งอำเภอสีชัง และกิ่งอำเภอหนองใหญ่
แอนนีโมนีในห้วงรัก

แอนนีโมนีในห้วงรัก (アネモネは熱を帯びる, Anemone wa Netsu o Obiru) เป็นซีรีส์มังงะญี่ปุ่นแนวยูริ เขียนและวาดภาพโดย เร็น ซากุรางิ เริ่มตีพิมพ์ในนิตยสาร "มังงะไทม์คิราระฟอร์เวิร์ด" ของโฮบุนชะ เมื่อเดือนพฤศจิกายน พ.ศ. 2563
เรื่องย่อ.
นางิสะ โอสึกิ ใช้เวลาในช่วงมัธยมต้นอ่านหนังสืออย่างขยันขันแข็งเพื่อตั้งเป้าหมายที่จะผ่านการสอบเข้าโรงเรียนมัธยมที่เธอเลือกเป็นอันดับแรก อย่างไรก็ตามเมื่อถึงวันสอบ นางิสะก็หยุดเพื่อช่วยหญิงสาวคนหนึ่งที่ดูเหมือนจะกำลังจะหมดสติเพราะหิมะ ทำให้เธอพลาดการสอบและสอบตกทันที นางิสะที่ท้อแท้ใจได้สมัครเข้าเรียนที่โรงเรียนใกล้ ๆ ขณะเดียวกันเธอก็เปลี่ยนรูปลักษณ์ของตัวเองไปโดยสิ้นเชิง ทั้งย้อมผมและเปลี่ยนจากใส่แว่นเป็นใส่คอนแทคเลนส์ แต่กลับพบว่าเด็กผู้หญิงที่ตอนนี้นั่งอยู่ข้าง ๆ เธอในชั้นเรียน คือ มาชิโระ โคมิยามะ คนเดียวกับคนที่เธอหยุดเพื่อช่วยซึ่งเป็นสาเหตุที่ทำให้เธอสอบเข้าไม่ผ่าน
สื่อ.
มังงะ.
เขียนและวาดภาพโดย เร็น ซากุรางิ "แอนนีโมนีในห้วงรัก" เริ่มตีพิมพ์ในนิตยสาร "มังงะไทม์คิราระฟอร์เวิร์ด" ของโฮบุนชะ เมื่อวันที่ 24 พฤศจิกายน พ.ศ. 2563 และได้รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 7 ณ เดือนกรกฎาคม พ.ศ. 2567 
มังงะมีลิขสิทธิ์ในประเทศไทยโดยสำนักพิมพ์ฟีนิกซ์ โดยประกาศลิขสิทธิ์เมื่อวันที่ 20 กันยายน พ.ศ. 2567
!width=4%|#
!width=24%|วันที่ออกจำหน่ายต้นฉบับ
!width=24%|ISBN ต้นฉบับ
!width=24%|วันที่ออกจำหน่ายภาษาอังกฤษ
!width=24%|ISBN ภาษาอังกฤษ
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 11 มิถุนายน พ.ศ. 2564</td><td></td><td>21 ตุลาคม พ.ศ. 2567</td><td></td></tr>
<tr style="text-align: center;"><th scope="row" id="vol2" style="text-align: center; font-weight: normal; background-color: transparent;">2</th></td><td> 10 ธันวาคม พ.ศ. 2564</td><td></td><td>พฤศจิกายน พ.ศ. 2567</td><td>—</td></tr>
<tr style="text-align: center;"><th scope="row" id="vol3" style="text-align: center; font-weight: normal; background-color: transparent;">3</th></td><td> 10 มิถุนายน พ.ศ. 2565</td><td></td><td>มีนาคม พ.ศ. 2568</td><td>—</td></tr>
<tr style="text-align: center;"><th scope="row" id="vol4" style="text-align: center; font-weight: normal; background-color: transparent;">4</th></td><td> 12 ธันวาคม พ.ศ. 2565</td><td></td><td>—</td><td>—</td></tr>
<tr style="text-align: center;"><th scope="row" id="vol5" style="text-align: center; font-weight: normal; background-color: transparent;">5</th></td><td> 12 กรกฎาคม พ.ศ. 2566</td><td></td><td>—</td><td>—</td></tr>
<tr style="text-align: center;"><th scope="row" id="vol6" style="text-align: center; font-weight: normal; background-color: transparent;">6</th></td><td> 12 ธันวาคม พ.ศ. 2566</td><td></td><td>—</td><td>—</td></tr>
<tr style="text-align: center;"><th scope="row" id="vol7" style="text-align: center; font-weight: normal; background-color: transparent;">7</th></td><td> 12 กรกฎาคม พ.ศ. 2567</td><td></td><td>—</td><td>—</td></tr>
</table>
การตอบรับ.
ในปี พ.ศ. 2566 ซีรีส์นี้ได้รับการเสนอชื่อเข้าชิงรางวัลมังงะถัดไป ครั้งที่ 9 ในประเภทสิ่งพิมพ์
การเลือกตั้งนายกองค์การบริหารส่วนจังหวัดชุมพร พ.ศ. 2567

การเลือกตั้งนายกองค์การบริหารส่วนจังหวัดชุมพร พ.ศ. 2567 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2567 กำหนดให้มีขึ้นในวันที่ 22 กันยายน พ.ศ. 2567
ผู้สมัคร.
สำหรับการสมัครเป็นผู้สมัครชิงนายกองค์การบริหารส่วนจังหวัดชุมพร มีเพียงผู้สมัครคนเดียว คือ นายนพพร อุสิทธิ์ อดีตนายกองค์การบริหารส่วนจังหวัดชุมพร
เคนเวิร์ธ

เคนเวิร์ธ  เป็นบริษัทผู้ผลิตบรรทุกสัญชาติอเมริกัน ก่อตั้งขึ้นในปี ค.ศ. 1923 โดยสืบทอดกิจการจากเกอร์ซิกซ์ มอเตอร์ คอมปานี เคนเวิร์ธมีความเชี่ยวชาญด้านการผลิตรถเชิงพาณิชย์ขนาดใหญ่ (class 8) และขนาดกลาง (class 5–7) สำนักงานใหญ่ตั้งอยู่ที่เมืองเคิร์กแลนด์ ชานเมืองของซีแอตเทิล รัฐวอชิงตัน และเป็นบริษัทในเครือที่แพ็กคาร์ (PACCAR) ถือหุ้นทั้งหมดมาตั้งแต่ปี ค.ศ. 1945 ดำเนินกิจการควบคู่ไปกับบริษัทในเครือและคู่แข่งในตลาดอย่างปีเตอร์บิลต์มอเตอร์ (Peterbilt Motors)
เคนเวิร์ธถือเป็นผู้นำการปฏิวัติวงการผลิตรถบรรทุกด้วยการนำเสนอห้องโดยสารแบบมีที่นอนหลังคายกสูง และการออกแบบตัวถังที่เน้นอากาศพลศาสตร์สำหรับรถบรรทุกขนาดใหญ่ เคนเวิร์ธ W900 ได้รับการผลิตอย่างต่อเนื่องมาตั้งแต่ปี ค.ศ. 1961 จนถึงปัจจุบัน ถือเป็นหนึ่งในรถที่มีระยะเวลาการผลิตยาวนานที่สุดในประวัติศาสตร์ยานยนต์ นอกจากนี้รุ่น K100 ก็ยังเปิดตัวในปีเดียวกันอีกด้วย
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
เตี้ยว-ยฺหวีเฉิง

เตี้ยว-ยฺหวีเฉิง  หรือ ป้อมปราการเตี้ยว-ยฺหวี เป็นป้อมปราการที่ตั้งอยู่บนภูเขาเตี้ยว-ยฺหวีในอำเภอเหอชวน ฉงชิ่ง อยู่ฝั่งตรงข้ามแม่น้ำเจียหลิงจากใจกลางเมืองเหอชวน ป้อมแห่งนี้เป็นที่รู้จักจากการต่อต้านกองทัพมองโกลในช่วงครึ่งหลังของราชวงศ์ซ่ง
ประวัติศาสตร์.
การเสียชีวิตของผู้นำมองโกล มงค์ ข่าน ระหว่าง การปิดล้อมเตี้ยว-ยฺหวีเฉิง ส่งผลให้กองทัพมองโกลถอนตัวออกจากซีเรียและเอเชียตะวันออกทันที
แม้ว่ามองโกลและซ่งใต้จะร่วมมือกันในการโค่นล้มราชวงศ์จิน ราชวงศ์จิน (1115–1234) ของชาวนฺหวี่เจิน แต่พันธมิตรก็พังทลายลงทันทีหลังจากนั้น และมองโกลได้เปิดสงครามรุกรานต่อซ่งใต้อย่างดุเดือด ซึ่งกินเวลานานกว่าหนึ่งในสามของศตวรรษที่ 13 ในช่วงระหว่างปี 1243 ถึง 1279 เตี้ยว-ยฺหวีเฉิงต้องเผชิญกับการสู้รบทางทหารมากกว่าสองร้อยครั้ง ในสิ่งที่ถูกขนานนามว่า "การต่อต้านอย่างยืดเยื้อ" ซึ่งยาวนานถึงสามสิบหกปี
แม้จะมีกำลังพลมากกว่าหมื่นนาย และนำโดยมงค์ ข่านเอง แต่มองโกลก็ไม่สามารถพิชิตป้อมปราการเล็ก ๆ แห่งนี้ได้ อวี๋เจี้ยนชนะชัยชนะหลายครั้ง โดยชัยชนะครั้งสำคัญคือการเสียชีวิตของมังค์ ข่านและนายพลวังเต๋อเก่อ แม่ทัพหน้า แหล่งข้อมูลต่าง ๆ มีความเห็นที่แตกต่างกันเกี่ยวกับสาเหตุการเสียชีวิตของมังค์ ข่าน — แหล่งข้อมูลจีนส่วนใหญ่ระบุว่ามังค์ได้รับบาดเจ็บสาหัสจากลูกธนูหน้าไม้ (ซึ่งได้รับการยืนยันจากงานเขียนของพระซีเรียกออร์โธดอกซ์ บาร์ เฮบราอุส) หรือกระสุนหินจากปืนใหญ่หรือเครื่องยิงหิน ในขณะที่แหล่งข้อมูลเปอร์เซียระบุว่ามังกูเสียชีวิตจากโรคติดเชื้อ เช่น บิด หรือ อหิวาตกโรค (แหล่งข้อมูลจีนยืนยันถึงการระบาดของโรคในระหว่างการล้อมครั้งนี้) 
ที่ตั้ง.
พื้นที่โบราณของเตี้ยว-ยฺหวีครอบคลุมพื้นที่ 2.94 ตารางกิโลเมตร ตั้งอยู่บนเนินเขาที่ล้อมรอบด้วยน้ำสามด้าน อยู่ห่างจากเหอชวน ฉงชิ่ง ประมาณห้ากิโลเมตรทางทิศตะวันออก ใกล้กับจุดบรรจบของแม่น้ำชวี่ ฟู่ และแม่น้ำเจียหลิง ภูมิประเทศนั้นชันและงดงาม เมื่อประมาณ 700 ปีก่อน อวี๋เจี้ยนได้สร้างป้อมปราการที่นี่เพื่อป้องกันมองโกลในช่วงราชวงศ์ซ่งใต้ (1127–1279) 
สถานที่ต่าง ๆ.
เนื่องจากมีสถานที่สำคัญทางประวัติศาสตร์หลายแห่ง เช่น ท่าเรือทหาร เรือ สนามฝึก หอคอยสังเกตการณ์ และป้อมปราการที่ติดตั้งปืนใหญ่ เตี้ยว-ยฺหวีจึงได้รับการขึ้นทะเบียนเป็นแหล่งประวัติศาสตร์และวัฒนธรรมระดับชาติสำคัญโดยคณะมนตรีรัฐกิจสาธารณรัฐประชาชนจีน[] และเมื่อวันที่ 28 สิงหาคม 2018 ได้ถูกบรรจุในรายชื่อเบื้องต้นของมรดกโลกทางวัฒนธรรม
บัวลอย

บัวลอย เป็นขนมไทยชนิดหนึ่ง มีส่วนผสมหลักคือ แป้ง กะทิ และน้ำตาล โดยคำว่า "บัวลอย" อาจมาจากลักษณะของวิธีการทำขนมที่จะนำแป้ง ที่นวดแล้วเป็นเม็ดกลมเล็ก ใส่ในน้ำตาล จนแป้งสุกและลอยขึ้นมา ในปัจจุบันมีการเติมสีสันที่มาจากพืขหรือผลไม้เข้าไป เช่น การผสมเผือก ฟักทอง ใบเตย อัญชัน บัวลอยมักใส่ไข่ไปด้วยและเรียกว่า "บัวลอยไข่หวาน"
ขนมบัวลอยมักนิยมนำมาทำรับประทานในงานบุญและงานมงคลต่าง ๆ ตั้งแต่การทำบุญเลี้ยงพระ งานมงคล และงานพิธีการ เพื่อให้ผู้ที่รับประทานรักใคร่กลมเกลียวกัน
ขนมบัวลอยปรากฏใน "กาพย์เห่ชมเครื่องคาวหวาน" บทพระราชนิพนธ์ในพระบาทสมเด็จพระพุทธเลิศหล้านภาลัย ความว่า
ข้าวปาด

ข้าวปาด หรือบางพื้นที่เรียกว่า ขนมปาด เป็นขนมไทยโบราณที่มีต้นกำเนิดจากจังหวัดนครราชสีมา หรือโคราช ลักษณะของขนมข้าวปาดคล้ายคลึงกับขนมเปียกปูน แต่มีเนื้อสัมผัสที่เหนียวและหนึบกว่า ขนมนี้มีสีเขียวจากใบเตยที่ใช้แต่งกลิ่นและสี โดยทั่วไปมีส่วนประกอบหลักเพียงสามอย่าง คือ แป้งข้าวเจ้า กะทิ และน้ำตาลปี๊บ ซึ่งเป็นวัตถุดิบที่หาได้ง่ายในท้องถิ่น ขนมข้าวปาดถือเป็นขนมโบราณที่หาได้ยากในปัจจุบัน เนื่องจากขั้นตอนการทำที่ละเอียดและใช้เวลา
ประวัติความเป็นมาประวัติ.
ขนมข้าวปาดมีความเป็นมาตั้งแต่สมัยกรุงสุโขทัย และยังคงมีการทำสืบต่อมาในสมัยกรุงศรีอยุธยา โดยเป็นหนึ่งในขนมพื้นบ้านที่คนในท้องถิ่นนิยมทำเพื่อรับประทานและใช้ในงานบุญต่าง ๆ ขนมนี้แตกต่างจากขนมตระกูล "ทอง" ที่ได้รับอิทธิพลจากชาวโปรตุเกส เนื่องจากไม่ใช้ไข่เป็นส่วนประกอบหลัก
คำว่า "ข้าวปาด" มาจากกระบวนการทำขนม โดยหลังจากที่กวนแป้งจนสุกและเหลวพอที่จะตักได้ จะใช้วิธีการ "ปาด" ขนมจากหม้อหรือกระทะลงบนถาดหรือภาชนะ ซึ่งคำว่า "ปาด" หมายถึงการตักหรือขูดของเหลวให้เป็นแผ่นบาง ๆ และเป็นที่มาของชื่อขนมชนิดนี้
ส่วนประกอบและขั้นตอนการทำ.
ขนมข้าวปาดมีส่วนประกอบหลักที่เรียบง่าย ได้แก่ แป้งข้าวเจ้า กะทิ น้ำตาลปี๊บ น้ำใบเตย (สำหรับแต่งสีและกลิ่น)
กระบวนการทำเริ่มจากการผสมแป้งข้าวเจ้ากับน้ำปูนใสแล้วนวดจนเนียน จากนั้นใส่กะทิและน้ำตาลปี๊บลงไปผสม แล้วนำไปกวนในกระทะจนแป้งสุกและเนื้อขนมข้นเหนียว จากนั้นตักหรือ "ปาด" ขนมลงบนถาดเพื่อให้เย็นและเซ็ตตัว
ขนมข้าวปาดในปัจจุบัน.
ในปัจจุบัน ขนมข้าวปาดเป็นขนมที่หารับประทานได้ยาก เนื่องจากขั้นตอนการทำที่ยุ่งยากและใช้เวลา ทำให้คนรุ่นใหม่ไม่ค่อยนิยมทำขนมชนิดนี้เอง อย่างไรก็ตาม ยังมีการทำขนมข้าวปาดในบางพื้นที่ที่อนุรักษ์ขนมไทยโบราณ เช่น ตลาดย้อนยุค หรืองานประเพณีต่าง ๆ
ถึงแม้ขนมข้าวปาดจะไม่เป็นที่แพร่หลายเหมือนในอดีต แต่ก็ยังคงเป็นสัญลักษณ์ของขนมไทยพื้นบ้านที่สะท้อนถึงภูมิปัญญาชาวบ้านและวิถีชีวิตที่เรียบง่ายของชาวโคราชและคนอีสาน
พระวิมลเกียรติ

พระวิมลเกียรติ หรือ พระวิมลกีรติ ("Vimalakīrti") เป็นบุคคลสำคัญใน "วิมลเกียรติสูตร" ซึ่งบรรยายถึงพระวิมลเกียรติในฐานะฆราวาสอุบาสกพุทธศาสนิกชนมหายานที่ปฏิบัติตนเป็นแบบอย่าง และในฐานะบุคคลร่วมสมัยกับสมัยพุทธกาลของพระโคตมพุทธเจ้า ไม่ปรากฏการกล่าวถึงพระวิมลเกียรติมาก่อนในคัมภีร์พุทธฉบับใดเลยกระทั่งปรากฏในงานเขียนของพระนาคารชุน ในวิมลเกียรติสูตรซึ่งเป็นคัมภีร์มหายานยังมีการกล่าวถึงนครไวศาลี ว่าเป็นที่อยู่อาศัยของพระวิมลเกียรติ
ในวิมลกีรตินิรเทศสูตร (ส.) หรือ วิมลกีรตินิทเทสสูตร (ป.) อธิบายถึงพระวิมลเกียรติว่าเป็นผู้มั่งคั่งที่คอยปรนนิบัติพระโคตมพุทธเจ้า ในความเชื่อมหายานมักถือว่าท่านเป็นบุคคลที่มีตัวตนในประวัติศาสตร์จริงเหมือนพระโคตมพุทธเจ้า ไม่ใช่เป็นบุคคลกึ่งตำนานอย่างพระโพธิสัตว์อวโลกิเตศวร ดังนั้นในทางศาสนพิธีและศาสนกิจจึงไม่ปรากฏพระวิมลเกียรติได้รับการบูชาบนแท่นบูชาหรือตามพิธีทางตันตระ
ในอารามพุทธแบบฉานในจีน คำเรียกเจ้าอาวาสคือคำว่า "ฟางจ้าง" (方丈; Fāngzhàng) ซึ่งแปลว่า "หนึ่งตารางจ้าง" ซึ่งเป็นการกล่าวอ้างถึงขนาดของคูหาหินของพระวิมลเกียรติ
จังหวัดชลบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

การเลือกตั้งสมาชิกสภาผู้แทนราษฎรจังหวัดชลบุรี พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2512 1 ที่นั่งแต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองชลบุรี, อำเภอพานทอง และอำเภอพนัสนิคม
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอบ้านบึง, อำเภอศรีราชา, อำเภอบางละมุง, อำเภอสัตหีบ และกิ่งอำเภอสีชัง
เฮยส์ เต็น บอส

เฮยส์ เต็น บอส ([ɦœy̯s tɛn bɔs]; ; โรมาจิ: "hausu ten bosu") เป็นสวนสนุกที่ตั้งอยู่ในเมืองซาเซโบะ จังหวัดนางาซากิ ตัวย่อคือ "HTB" มีธีมเป็นยุโรปโดยรวม โดยจำลองถนนในเนเธอร์แลนด์ด้วยพื้นที่ 1.5 เท่าของโตเกียวดิสนีย์รีสอร์ต จึงเป็นสวนสนุกเดี่ยวที่ใหญ่ที่สุดในประเทศญี่ปุ่น นอกจากนี้ยังใช้เป็นสถานที่ถ่ายทำละคร ภาพยนตร์ โฆษณา ฯลฯ
ภาพรวม.
เกี่ยวกับชื่อ.
"" แปลว่า "บ้านในป่า" ในภาษาดัตช์ โดย "" แปลว่า "บ้าน" ส่วน "" แปลว่า "ของ" หรือ "อยู่ใน" และ "" แปลว่า "ป่า" ตั้งชื่อตามพระราชวังเฮยส์เต็นบอส ซึ่งเป็นหนึ่งในพระราชวังที่ประทับของสมเด็จพระราชินีนาถเบียทริกซ์แห่งเนเธอร์แลนด์
อนึ่ง รูปเขียนว่า " เป็นรุปเขียนแบบเก่า ปัจจุบันเขียนเป็น " ส่วนคำว่า " นั้นเป็นคำประสมระหว่าง " และ "" โดยมีการใช้อยู่แค่เพียงในสำนวนเก่าเท่านั้น
ภาพรวมโครงการ.
ตั้งอยู่ในส่วนของ เกาะฮาริโอะ เมืองซาเซโบะ หันไปทางตอนเหนือสุดของอ่าวโอมุระ จรดชายฝั่งไฮกิเซโตะ มีพื้นที่การพัฒนารวม 152 เฮกตาร์ (461,000 สึโบะ) มีขนาดใกล้เคียงกับโตเกียวดิสนีย์รีสอร์ท (ดิสนีย์แลนด์ + ดิสนีย์ซี) ในปัจจุบัน ถือเป็นสวนสนุกเดี่ยวที่ใหญ่ที่สุดในญี่ปุ่นในแง่ของพื้นที่ต่อเนื่อง
แม้ว่าจะถือเป็นสวนสนุกแบบหนึ่ง แต่ก็มีคอนเซ็ปต์ในการสร้างให้เป็นเมือง ดังนั้นจึงไม่มีส่วนเบื้องหลัง ด้วยเหตุนี้ ยานพาหนะบริการทั้งหมดที่บริษัทจัดส่งใช้เพื่อส่งสินค้าไปยังร้านค้าและเติมผ้าปูเตียงของโรงแรมจึงขับไปตามถนนของเฮยส์ เต็น บอส และจอดไว้ข้างอาคารได้ตามสบาย รถส่งพัสดุวิ่งไปรอบๆ ตามปกติ ทำให้ถนนของเฮยส์ เต็น บอสให้ความรู้สึกสมจริง และด้วยการแนะนำการออกแบบคลาสสิกและการลงสีด้วยธีมหลัก ยานพาหนะเหล่านี้จึงสามารถใช้เป็นจุดเด่นให้กับท้องถนนได้
ยานพาหนะในสถานที่นับตั้งแต่เปิดสวนสาธารณะครั้งแรกมีตัวถังแบบคลาสสิกดั้งเดิมที่พัฒนาโดยบริษัทนิสสันมอเตอร์จำกัด และ ฟูจิเฮฟวีอินดัสทรี เช่นเดียวกับรถยนต์ดีไซน์คลาสสิก เช่น โตโยต้าคลาสสิก ซูบารุซัมบาร์คลาสสิกซึ่งเป็นรถยนต์ที่มีจำหน่ายในท้องตลาด มีพื้นฐานมาจากรถยนต์สั่งทำพิเศษของเฮยส์เต็นบอส
ประวัติโดยละเอียดที่นำไปสู่การเปิดธุรกิจที่นี่มีการอธิบายไว้ในหนังสือ เขียนโดยโยชิกุนิ คามิจิกะ ผู้ก่อตั้ง (โคดันชะ, มกราคม 1994, ISBN 4062064073)
เทศบาลตำบลท่าเดื่อ-มืดกา

ท่าเดื่อ-มืดกา เป็นองค์กรปกครองส่วนท้องถิ่นประเภทเทศบาลตำบลในอำเภอดอยเต่า จังหวัดเชียงใหม่ เป็นที่ตั้งของศูนย์ราชการของอำเภอดอยเต่า พื้นที่ส่วนใหญ่อยู่ในเขตนิคมสร้างตนเองเขื่อนภูมิพล
ที่ตั้งและอาณาเขต.
เทศบาลตำบลท่าเดื่อ–มืดกา มีอาณาเขตติดต่อกับเขตการปกครองข้างเคียง ดังนี้
ประวัติ.
พื้นที่ตำบลท่าเดื่อ เป็นเขตน้ำท่วมของเขื่อนภูมิพล พ.ต.อ.นิรันดร ชัยนาม ผู้ว่าราชการจังหวัดเชียงใหม่ และพลเอก ป. จารุเสถียร รัฐมนตรีว่าการกระทรวงมหาดไทยขณะนั้น และกรมประชาสงเคราะห์จะจัดตั้งนิคมสร้างตนเองเขื่อนภูมิพลขึ้นในปี พ.ศ. 2506 เพื่อจัดสรรพื้นที่รองรับที่อยู่อาศัยและทำกินของประชาชน 2,400 ครอบครัว โดยให้ครอบครัวละ 5 ไร่ ก่อนที่ในปี พ.ศ. 2515 ทางราชการประกาศแยกพื้นที่ขึ้นเป็น กิ่งอำเภอดอยเต่า โดยตั้งที่ว่าการกิ่งอำเภอที่ตำบลท่าเดื่อ และยกฐานะเป็น อำเภอดอยเต่า เมื่อปี พ.ศ. 2522
ปี พ.ศ. 2526 เป็นที่ตั้งของสถานีตำรวจ ไปรษณีย์โทรเลข รวมทั้งศูนย์ราชการของอำเภอ เป็นที่ประชุมชนมากขึ้น จึงกำหนดเขตพื้นที่หมู่ 1 บ้านแปลง 2, หมู่ 2 บ้านแปลง 1, หมู่ 3 บ้านแปลง 4 ของตำบลมืดกา กับหมู่ 5 บ้านแปลง 3, หมู่ 6 บ้านแปลง 8, หมู่ 7 บ้านแปลง 5 ของตำบลท่าเดื่อ (ในขณะนั้น) ตั้งเป็น สุขาภิบาลท่าเดื่อ ในปี พ.ศ. 2542 สุขาภิบาลท่าเดื่อได้รับการจัดตั้งขึ้นเป็นเทศบาลตำบล ด้วยผลของกฎหมาย
ปี พ.ศ. 2554 ได้เปลี่ยนแปลงเขตปกครอง โดยรับพื้นที่บางส่วนขององค์การบริหารส่วนตำบลท่าเดื่อ คือ พื้นที่บางส่วนของหมู่ 2 บ้านแปลง 8 เพื่อให้สอดคล้องกับสภาพข้อเท็จจริงของพื้นที่ กับเปลี่ยนแปลงเขตเทศบาล ต่อมาประชาชนในพื้นที่ยื่นเรื่องขอเปลี่ยนชื่อเทศบาลจากชื่อ ท่าเดื่อ เป็น "ท่าเดื่อ–มืดกา" เนื่องจากเทศบาลครอบคลุมพื้นที่ 2 ตำบล คือ ตำบลท่าเดื่อ และตำบลมืดกา เพื่ออนุรักษ์ชื่อตำบลมืดกา อันเป็นตำบลเก่าแก่ตั้งแต่ครั้งยังขึ้นอยู่กับอำเภอฮอดเอาไว้ และเพื่อยกย่องเชิดชูเกียรติของบรรพบุรุษที่ก่อบ้านสร้างเมือง โดยผ่านความเห็นชอบจากนายอำเภอดอยเต่า และหม่อมหลวงปนัดดา ดิศกุล ผู้ว่าราชการจังหวัดเชียงใหม่
ประชากร.
จากการสำรวจ เทศบาลตำบลท่าเดื่อ–มืดกามีประชากรตามทะเบียนราษฎร์ทั้งสิ้น 4,185 คน รายละเอียดจำแนกตามเพศและเขตการปกครองตามตารางด้านล่าง แบ่งเป็นชาย 2,019 คน หญิง 2,166 คน
พื้นที่ลาดตระเวนรักษาความปลอดภัยทางทะเล

<templatestyles src="Template:Quote_box/styles.css" />
 "ฉันเพิ่งกลับมาจากพอร์ตซาอิด หลังจากควบคุมเรือบรรทุกสินค้าที่บรรทุกสินค้าจำนวนมากด้วยความเร็วต่ำในอ่าวเอเดนได้สำเร็จ เราเดินตามเส้นทางผ่านบริเวณ MSPA (พื้นที่ลาดตระเวนรักษาความปลอดภัยทางทะเล) ซึ่งมีกองเรือนาวีทำหน้าที่ลาดตระเวน เป็นการเดินทางที่ตึงเครียดมากเป็นเวลา 40 ชั่วโมง เราได้เห็นความพยายามโจมตีห่างจากเราเพียง 10 ไมล์ เหตุการณ์ครั้งหนึ่งประสบความสำเร็จในการจี้เรือ และอีกครั้งหนึ่งเกือบจะสำเร็จ"<br> -- กัปตัน วินายัก อนันต์ มาราเท, อินเดีย (2551)
พื้นที่ลาดตระเวนรักษาความปลอดภัยทางทะเล  เป็นเขตลาดตระเวนที่กำหนดไว้ในอ่าวเอเดนและช่องแคบกวาร์ดาฟุย พรมแดนของเขตนี้ไม่มีเครื่องหมาย แต่เป็นทางเดินเรือแคบ ๆ เป็นรูปสี่เหลี่ยมผืนผ้าระหว่างโซมาเลียและเยเมน ภายในเขตตอนเหนือของอ่าว พื้นที่ลาดตระเวนรักษาความปลอดภัยทางทะเล (MSPA) ก่อตั้งขึ้นเมื่อวันที่ 22 สิงหาคม พ.ศ. 2551 โดยกองเรือเฉพาะกิจร่วม 150 (CTF-150) ซึ่งเป็นกองกำลังปฏิบัติการทางทะเลของพันธมิตรหลายชาติ เพื่อขัดขวางกิจกรรมที่ก่อให้เกิดความไม่มั่นคง รวมถึงโจรสลัดภายในพื้นที่ทางภูมิศาสตร์ทางทะเลนี้ การจัดตั้งพื้นที่ลาดตระเวนรักษาความปลอดภัยทางทะเลได้รับคำสั่งจากผู้บัญชาการหน่วยบัญชาการกำลังทหารเรือภาคกลาง
จวนฮุย

จวนฮุย (มีบทบาทในช่วงปี ค.ศ. 257-258) มีชื่อในภาษาจีนกลางว่า เฉฺวียน อี  หรือ เฉฺวียน ฮุย  เป็นขุนนางและขุนพลของรัฐง่อก๊กในยุคสามก๊กของจีน ในช่วงระหว่างปี ค.ศ. 257-258 จวนฮุยแปรพักตร์เข้าด้วยวุยก๊กที่เป็นรัฐอริของง่อก๊กและกลายเป็นขุนนางของวุยก๊ก
ประวัติ.
จวนฮุยเป็นชาวอำเภอเจียนต๋อง (錢唐縣 "เฉียนถางเซี่ยน") เมืองง่อกุ๋น (吳郡 "อู๋จฺวิ้น") ซึ่งปัจจุบันคือนครหางโจว มณฑลเจ้อเจียง เป็นหลานปู่ของจวนจ๋องขุนพลของรัฐง่อก๊ก และเป็นบุตรชายของเฉฺวียน ซฺวี่ (全緒) ผู้เป็นบุตรชายคนโตของจวนจ๋อง 
กบฏจูกัดเอี๋ยน.
ในปี ค.ศ. 257 เดือน 5 ของศักราชไท่ผิงปีที่ 2 จูกัดเอี๋ยนขุนพลของรัฐวุยก๊กก่อกบฏที่อำเภอฉิวฉุน (壽春 "โช่วชุน"; ปัจจุบันคืออำเภอโช่ว นครลู่อาน มณฑลอานฮุย) เพื่อต่อต้านสุมาเจียวผู้สำเร็จราชการแทนพระองค์แห่งวุยก๊ก จูกัดเอี๋ยนส่งจูกัดเจ้งบุตรชายและงอก๋งหัวหน้าเสมียน ("จ๋างฉื่อ") ไปขอการสนับสนุนจากง่อก๊ก ง่อก๊กจึงส่งบุนขิม, จวนเต๊ก ("เฉวียน อี้"; อาของจวนฮุย), จวนตวน ("เฉวียน ตวาน"), ต๋องจู ("ถาง จือ"), หวาง จั้ว  และนายทหารคนอื่น ๆ ให้นำกำลังพลง่อก๊ก 30,000 นายไปสนับสนุนการก่อกบฏของจูกัดเอี๋ยน ในเดือน 6 บุนขิม จวนเต๊ก และนายทหารคนอื่น ๆ เดินทัพตัดผ่านภูมิประเทศภูเขาเข้าฉิวฉุนทางด้านตะวันออกเฉียงเหนือ หลานอาของจวนเต๊กคือจวนฮุยและเฉฺวียน อี๋ (全儀) อยู่ที่นครหลวงเกี๋ยนเงียบ (建業 "เจี้ยนเย่"; ปัจจุบันคือนครหนานจิง มณฑลเจียงซู) เกิดทะเลาะกับสมาชิกในครอบครัว จึงพามารดาและคนรับใช้หลายสิบคนข้ามแม่น้ำไปเข้าร่วมกับสุมาเจียว จงโฮยผู้ช่วยคนสนิทของสุมาเจียวจึงวางแผนเขียนหนังสือลับในนามของจวนฮุยและเฉฺวียน อี๋ แล้วส่งคนสนิทของจวนฮุยและเฉฺวียน อี๋ให้นำหนังสือลับเข้าฉิวฉุนไปแจ้งจวนเต๊ก โดยอ้างว่าผู้คนในง่อก๊กโกรธมากที่จวนเต๊กและคนอื่น ๆ ไม่สามารถเอาชนะทหารข้าศึกที่กำลังปิดล้อมฉิวฉุนได้ และคิดจะใช้เรื่องนี้ในการสังหารสมาชิกในครอบครัวของจวนเต๊กและคนอื่น ๆ แล้วจึงยอมจำนนต่อวุยก๊ก จวนเต๊กและคนอื่น ๆ ได้รับข่าวก็ตกใจและรู้สึกไม่สบายใจ ในเดือน 12 จวนเต๊กและคนอื่น ๆ นำทหารหลายพันนายยอมจำนนต่อสุมาเจียว ผู้คนในฉิวฉุนทราบเรื่องนี้ก็รู้สึกหวาดกลัวและไม่รู้จะทำอย่างไรต่อไป ภายหลังราชสำนักวุยก๊กแต่งตั้งให้จวนฮุยและคนอื่น ๆ มีตำแหน่งเป็นเจ้าเมือง (郡守 "จฺวิ้นโฉ่ว") และมีบรรดาศักดิ์ระดับเลี่ยโหว (列侯)
ในนิยาย"สามก๊ก".
ในนวนิยายอิงประวัติศาสตร์เรื่อง"สามก๊ก"ในศตวรรษที่ 14 ซึ่งเล่าเรื่องเหตุการณ์ก่อนและระหว่างยุคสามก๊ก จวนฮุยปรากฏเป็นตัวละครในตอนที่ 112 ในนวนิยาย จวนฮุยเป็นบุตรชายของจวนตวนและติดตามจวนตวนในการยกกำลังทหารไปสนับสนุนจูกัดเอี๋ยนที่ฉิวฉุน ภายหลังจวนฮุยไม่สามารถรุกคืบหรือล่าถอยได้ จึงตัดสินใจยอมจำนนต่อสุมาเจียวและได้รับการแต่งตั้งเป็นขุนพลรอง (偏將軍 "เพียนเจียงจฺวิน") จวนฮุยยังเขียนหนังสือไปเกลี้ยกล่อมให้จวนตวนและจวนเต๊กยอมจำนนต่อสุมาเจียว
ไตรพอยต์

จุดสามพรมแดน (Triple border) หรือจุดสามประเทศ,ไตรพอยต์ (Tripoint), หรือจุดสามจุด (Trijunction), หรือเรียกว่า จุดสามทิศ (Triple point) หรือบริเวณที่สามพรมแดนมาบรรจบกัน (Tri-border area) เป็นจุดทางภูมิศาสตร์ที่พรมแดนของประเทศสามประเทศหรือหน่วยการปกครองย่อยของรัฐมาบรรจบกัน มีจุดสามพรมแดนระหว่างประเทศทั้งหมด 175 จุด ณ ปี 2020 โดยเกือบครึ่งหนึ่งตั้งอยู่ในแม่น้ำ ทะเลสาบ หรือทะเล ในพื้นที่บนบก จุดสามพรมแดนอาจถูกระบุด้วยเครื่องหมายหรือเสา และบางครั้งอาจมีการสร้างอนุสาวรีย์ขนาดใหญ่
ปกติแล้ว ประเทศที่มีเพื่อนบ้านมากกว่ามักจะมีจุดสามพรมแดนมากกว่าด้วย ประเทศจีนมีจุดสามพรมแดนระหว่างประเทศ 16 จุด และรัสเซียมี 11 ถึง 14 จุด ส่วนประเทศอื่นๆ เช่น บราซิล อินเดีย และแอลจีเรียก็มีหลายจุดเช่นกัน ขณะที่อาร์เจนตินามีจุดสามพรมแดน 4 จุด แอฟริกาใต้ ปากีสถาน และไนจีเรียมีจุดสามพรมแดนประเทศละ 3 จุด ในขณะที่บังกลาเทศและเม็กซิโกมีเพียง 1 จุด ในยุโรป ออสเตรีย ซึ่งไม่มีทางออกสู่ทะเล มีจุดสามพรมแดน 9 จุด โดย 2 จุดนั้นเป็นของสวิตเซอร์แลนด์และลิกเตนสไตน์ ประเทศที่เป็นเกาะ เช่น ญี่ปุ่นและออสเตรเลีย ไม่มีจุดสามพรมแดนระหว่างประเทศ (บางประเทศ เช่น บาห์เรนและสิงคโปร์ มีจุดสามพรมแดนในน่านน้ำ) เช่นเดียวกับประเทศที่มีประเทศเพื่อนบ้านเพียงประเทศเดียว เช่น โปรตุเกสหรือเลโซโท ประเทศที่ไม่มีทางออกสู่ทะเลก็มีจุดสามพรมแดนระหว่างประเทศเช่นกัน นอกจากนี้ สหรัฐอเมริกาซึ่งมีเพื่อนบ้าน 2 ประเทศก็ไม่มีจุดสามพรมแดนระหว่างประเทศ อย่างไรก็ตาม สหรัฐฯ มีจุดสามพรมแดนของรัฐหลายจุด และยังมีจุดที่รัฐทั้งสี่มาบรรจบกันที่เรียกว่า โฟร์ คอร์เนอร์ส (Four Corners) อินโดนีเซียไม่มีจุดสามพรมแดนระหว่างประเทศ เช่นเดียวกับออสเตรเลีย ญี่ปุ่น และสหรัฐฯ แคนาดาเองก็ไม่มีจุดสามพรมแดนระหว่างประเทศ ถึงแม้ว่าจะมีเขตแดนทางทะเลกับสองประเทศ แต่ก็มีจุดสามพรมแดนบนบก 5 จุดที่พรมแดนของจังหวัดและเขตปกครองมาบรรจบกัน รวมทั้งยังมีจุดที่พรมแดนของสี่จังหวัดและเขตปกครองมาบรรจบกันที่เรียกว่า โฟร์ คอร์เนอร์ส (Four Corners) ของแคนาดา ญี่ปุ่นมีจุดสามพรมแดนระหว่างจังหวัดหลายจุด และยังมีจุดที่พรมแดนของจังหวัดทั้งสี่มาบรรจบกันอีกด้วย นอกจากนี้ สหรัฐอเมริกา แคนาดา และอินโดนีเซีย ออสเตรเลียก็มีจุดสามพรมแดนที่พรมแดนของรัฐมาบรรจบกันเช่นกัน
จุดที่พรมแดนบรรจบกัน (หรือเรียกว่า "จุดหลายพรมแดน" หรือ "มัลติพอยต์ส, multipoints") มักจะเป็นจุดที่พรมแดนสามประเทศมาบรรจบกัน นอกจากนี้ ยังมีจุดที่พรมแดนสี่ประเทศ ควอดริพอยต์ส (quadripoints) และจุดที่พรมแดนห้าประเทศ รวมถึงจุดหายากที่พรมแดนหกประเทศ เจ็ดประเทศ และแปดประเทศมาบรรจบกัน (ดู) นอกจากนี้ การอ้างสิทธิ์ในดินแดนของหกประเทศก็มาบรรจบกันที่ขั้วโลกใต้ในจุดที่ซับซ้อนถึงสิบเอ็ดเท่า แม้ว่าจะเป็นตัวอย่างของจุดที่อาจมีข้อพิพาทอยู่ก็ตาม
ตัวอย่าง.
ตัวอย่างของจุดบรรจบสามพรมแดนระหว่างประเทศ ได้แก่:
ตัวอย่างของจุดบรรจบสามพรมแดนทางประวัติศาสตร์:
ข้อตกลงระหว่างประเทศ.
แม้ว่าพรมแดนระหว่างประเทศส่วนใหญ่จะถูกกำหนดด้วยสนธิสัญญาทวิภาคี แต่ตำแหน่งของจุดบรรจบสามพรมแดนอาจต้องถูกกำหนดด้วยข้อตกลงไตรภาคี ตัวอย่างเช่น จีน รัสเซีย และมองโกเลียได้กำหนดตำแหน่งของจุดบรรจบสามพรมแดนทั้งสองแห่ง (จุดที่พรมแดน จีน–รัสเซีย, มองโกเลีย–รัสเซีย, และ จีน–มองโกเลีย มาบรรจบกัน) ผ่านข้อตกลงไตรภาคีที่ลงนามใน อูลานบาตอร์ เมื่อวันที่ 27 มกราคม 1994 ข้อตกลงนี้ระบุว่าจะต้องมีการสร้างเสาหลักที่จุดบรรจบทางทิศตะวันออก ซึ่งเรียกว่า Tarvagan Dakh (Tarbagan Dakha) แต่จะไม่มีการสร้างเสาหลักที่จุดบรรจบทางทิศตะวันตก (ซึ่งถูกกำหนดให้เป็นยอดเขา Tavan-Bogdo-Ula (Kuitunshan, Tavan Bogd Uul))
จังหวัดฉะเชิงเทราในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดฉะเชิงเทรา พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองฉะเชิงเทรา, อำเภอบ้านโพธิ์, อำเภอบางปะกง และอำเภอแปลงยาว
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอสนามชัยเขต, อำเภอพนมสารคาม, อำเภอราชสาส์น, อำเภอบางคล้า, อำเภอบางน้ำเปรี้ยว, กิ่งอำเภอคลองเขื่อน และกิ่งอำเภอท่าตะเกียบ
ห้องพิจารณาคดีแห่งปีศาจ

ห้องพิจารณาคดีแห่งปีศาจ (เกาหลี: ) เป็นละครโทรทัศน์เกาหลีใต้ที่กำลังออกอากาศ เขียนบทโดย โจ อี-ซู กำกับโดย พัก จิน-พโย และนำแสดงโดย พัก ชิน-ฮเย และ คิม แจ-ย็อง ออกอากาศครั้งแรกทางช่อง เอสบีเอสทีวี เมื่อวันที่ 21 กันยายน ค.ศ. 2024 ทุกวันศุกร์และเสาร์ เวลา 22:00 น. (เวลามาตรฐานเกาหลี) และยังสามารถรับชมผ่านบริการ โทรทัศน์ผ่านสัญญาณต่อเนื่อง ทาง ดิสนีย์+ ในบางภูมิภาคอีกด้วย
เรื่องย่อ.
"ห้องพิจารณาคดีแห่งปีศาจ" บอกเล่าเนื้อเรื่องเกี่ยวกับการอยู่ร่วมกันระหว่างความดีและความชั่ว โดยคัง บิท-นา ปีศาจจากนรกที่เข้าสิงร่างของผู้พิพากษา ได้พบกับฮัน ดา-อน นักสืบที่มีความเป็นมนุษย์มากกว่าใคร ในความเป็นจริงที่เลวร้ายยิ่งกว่านรก และเธอได้เกิดใหม่เป็นผู้พิพากษาที่แท้จริงด้วยการลงโทษอาชญากร
 ปีศาจที่มาจากนรกเพื่อทำภารกิจสังหารและส่งคนที่ทำให้ผู้อื่นเสียชีวิตโดยไม่ได้สำนึกผิดและไม่เคยได้รับการอภัยไปสู่นรก
 นักสืบประจำหน่วยอาชญากรรมรุนแรงที่ 2 ของสถานีตำรวจโนบง ผู้มีจิตใจอ่อนโยนและเฉียบแหลม มีทักษะในการสังเกตที่ยอดเยี่ยม แม้ว่าเขาจะเป็นคนอบอุ่น แต่ก็มีความเจ็บปวดที่ไม่มีใครรู้
 ผู้ช่วยของบิทนา เจ้าหน้าที่ระดับทำงานในศาลแขวงกรุงโซล เขาถูกปีศาจชื่อวาลัคเข้าสิง ซึ่งเป็นผู้ช่วยของจัสติเทียในนรก
 ปีศาจชื่อ เกรโมรี ซึ่งเคยดูแลและควบคุมบาปในนรก แต่ถูกส่งลงมายังโลกมนุษย์เป็นการลงโทษจากการปล่อยให้บาปหลุดลอยไป ขณะทำภารกิจ เธอได้พบกับบิทนา ซึ่งเธอเคารพนับถือมาโดยตลอดและพบกับเหตุการณ์ต่าง ๆ
 ปีศาจชื่อ เซเร่ เข้ามาอยู่ในร่างของทหารที่ถูกสังหารในอุบัติเหตุรถทหารพลิกคว่ำเมื่อ 10 ปีก่อน และหลังจากปลดประจำการจากทหาร เขาก่อตั้งบริษัททำความสะอาด Byeongjang Cleaning กับแจฮยอนในโลกมนุษย์
 ปีศาจชื่อ ดันทาเลียน เข้ามาอยู่ในร่างของทหารที่ถูกสังหารในอุบัติเหตุรถทหารพลิกคว่ำเมื่อ 10 ปีก่อน เขาร่วมกับดงจูเปิดบริษัททำความสะอาด Byeongjang Cleaning ในโลกมนุษย์
 ปีศาจที่มีตำแหน่งสูงสุด เทียบเท่ากับรองหัวหน้านรก
 ปีศาจที่เข้าสิงร่างของผู้พิพากษาบิทนา
การผลิต.
การพัฒนา.
ผลิตโดยบริษัทในเครือของ เอสบีเอสทีวี ด้านการผลิตเนื้อหา สตูดิโอเอส ละครเรื่อง "ห้องพิจารณาคดีแห่งปีศาจ" เขียนบทโดย โจ อี-ซู และกำกับโดย พัก จิน-พโย
การคัดเลือกนักแสดง.
พัก ชิน-ฮเย และ คิม แจ-ย็อง ได้รับการเสนอชื่อให้เป็นนักแสดงนำในเดือนกันยายนและธันวาคม ค.ศ. 2023 ตามลำดับ
เมื่อวันที่ 29 ธันวาคม ค.ศ. 2023 พัก และ คิม ได้รับการยืนยันให้แสดงในซีรีส์นี้
การถ่ายทำ.
การถ่ายภาพยนตร์ฉากสำคัญ เริ่มขึ้นในช่วงต้นปี ค.ศ. 2024
การออกอากาศ.
"ห้องพิจารณาคดีแห่งปีศาจ" ได้รับการยืนยันว่าจะออกอากาศตอนแรกทางช่อง เอสบีเอสทีวี ในวันที่ 21 กันยายน ค.ศ. 2024 ทุกวันศุกร์และวันเสาร์ เวลา 22:00 น. (เวลามาตรฐานเกาหลี) ซีรีส์นี้ยังมีให้รับชมผ่าน ดิสนีย์+ ในบางภูมิภาคด้วย
ทาเกฟูซะ คูโบะ

ทาเกฟูซะ คูโบะ (久保 建英, Kubo Takefusa, เกิดเมื่อวันที่ 4 มิถุนายน พ.ศ. 2544) เป็นนักฟุตบอลชาวญี่ปุ่น เขาเคยเล่นให้กับทีมชาติญี่ปุ่นและสโมสรฟุตบอลเรอัลโซซิเอดัด เขาได้รับฉายาว่า "เมสซี่ญี่ปุ่น" เนื่องมาจากการเลี้ยงบอล ความคล่องตัว และเทคนิคของเขา
อาชีพเยาวชน.
ในเดือนสิงหาคม พ.ศ. 2554 เขาได้รับเชิญให้เข้าร่วมศูนย์ฝึกซ้อมลามาซวยของน้าสันติ ในฤดูกาลแรกของเขาที่เล่นให้กับบาร์ซารุ่นอายุไม่เกิน 11 ปี เขาเป็นผู้ทำประตูสูงสุดในทัวร์นาเมนต์นี้ด้วยการยิงไป 74 ประตูจาก 30 นัด ฤดูกาลที่สองของเขาอยู่ที่นี่ เลื่อนชั้นสู่บาร์ซารุ่น U14 จากนั้นพบว่าบาร์ซาละเมิดนโยบายการโอนของ สหพันธ์ฟุตบอลนานาชาติ สำหรับผู้เล่นอายุต่ำกว่า 18 ปี เขาไม่มีสิทธิ์เล่นให้กับบาร์ซาและต้องกลับมาญี่ปุ่นเพื่อเล่นให้กับเอฟซี โตเกียว
ระดับสโมสร.
ในเดือนพฤศจิกายนปี 2560 มีการประกาศว่าเขาได้เซ็น สัญญา อาชีพกับ เอฟซีโตเกียว เขาเปิดตัวกับทีมชุดใหญ่ในนัดเมื่อวันที่ 26 พฤศจิกายน และกลายเป็นผู้เล่นที่อายุน้อยที่สุดเป็นอันดับสามในประวัติศาสตร์ เจลีก เขาถูกโอนไปยัง โยโกฮาม่า เอฟ มารินอส เป็นเวลาจำกัดเพื่อปรับปรุงคุณภาพผลงานของเขา เขาเล่นอยู่ที่นั่นมา 5 เดือนแล้ว เขากลับมาที่ เอฟซีโตเกียว ในปี 2562 และเล่นเป็นเวลาครึ่งปี จากนั้นในเดือนมิถุนายน 2562 เขาก็ย้ายไปอยู่ทีมบีของ เรอัลมาดริด เขาได้รับการเลื่อนตำแหน่งให้ไปอยู่ในทีมระดับสูงสุด ในหนังสือพิมพ์ มารูกะ ของสเปน เขาอยู่ในอันดับหนึ่ง ในเดือนสิงหาคม พ.ศ. 2562 เขาได้ย้ายไป มายอร์กา เป็นเวลาจำกัด ในเดือนสิงหาคม 2563 มีประกาศว่าเขาจะย้ายไป บียาร์เรอัล เป็นเวลาจำกัด และล่าสุดก็มีการประกาศออกมาว่าเขาจะออกจากบียาร์เรอัล ในวันที่ 19 กรกฎาคม พ.ศ. 2565 คูโบะได้ร่วมทีมเรอัล โซเซียดาดด้วยสัญญาถาวร กลายเป็นผู้เล่นชาวญี่ปุ่นคนแรกที่เซ็นสัญญากับสโมสร คูโบะเปิดตัวด้วยการยิงประตูเดียวในนัดที่บุกชนะกาดิซ 1–0 ในเกมเปิดฤดูกาลในลาลีกา
ทีมชาติ.
ในเดือนพฤษภาคม พ.ศ. 2560 เมื่ออายุได้ 15 ปี คูโบะได้รับเลือกให้ เป็นทีมชาติญี่ปุ่น รุ่นอายุต่ำกว่า 20 ปี สำหรับ ฟุตบอลโลกเยาวชนอายุไม่เกิน 20 ปี 2017 ในเดือนตุลาคม พ.ศ. 2560 เขายังเล่นให้กับ ทีมชาติญี่ปุ่น รุ่นอายุไม่เกิน 17 ปี ในการ แข่งขันฟุตบอลโลก U-17 ปี 2017 อีกด้วย วันที่ 9 มิถุนายน 2562 เขาเปิดตัวกับ ทีมชาติญี่ปุ่น ในเกมพบกับ เอลซัลวาดอร์ เขายังเข้าร่วม โกปาอาเมริกา 2019 อีกด้วย ในเดือนกรกฎาคม พ.ศ. 2564 เขาถูกจัดให้อยู่ในทีม 22 ผู้เล่นอายุต่ำกว่า 23 ปีสำหรับการแข่งขันโอลิมปิกฤดูร้อน 2020 เมื่อวันที่ 1 พฤศจิกายน พ.ศ. 2565 คูโบะได้รับการเสนอชื่อให้ติดทีมชาติญี่ปุ่นสำหรับฟุตบอลโลก 2022 โดยเขาได้ลงสนามเป็นตัวจริงในรอบแบ่งกลุ่มที่เอาชนะเยอรมนี และสเปน แม้ว่าจะถูกเปลี่ยนตัวออกก่อนกำหนดในทั้งสองแมตช์ก็ตาม
เกียรติยศ.
รายบุคคล
จังหวัดฉะเชิงเทราในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

การเลือกตั้งสมาชิกสภาผู้แทนราษฎรจังหวัดฉะเชิงเทรา พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกันยายน พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองฉะเชิงเทรา, อำเภอบ้านโพธิ์, อำเภอบางปะกง และอำเภอแปลงยาว
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอสนามชัยเขต, อำเภอพนมสารคาม, อำเภอราชสาส์น, อำเภอบางคล้า, อำเภอบางน้ำเปรี้ยว, กิ่งอำเภอคลองเขื่อน และกิ่งอำเภอท่าตะเกียบ
ศึกเสน่หาไกรทอง-ชาละวัน

ศึกเสน่หาไกรทอง-ชาละวัน เป็นละครโทรทัศน์ไทยแนวโรแมนติก แอคชั่น แฟนตาซี ปี 2567 ดัดแปลงจากบทพระราชนิพนธ์เรื่องไกรทองในพระบาทสมเด็จพระพุทธเลิศหล้านภาลัย จากการกำกับของวิชิต วัฒนานนท์ นำแสดงโดยอนุวัฒน์ ชูเชิดรัตนา, ฐิติวัฒน์ ฤทธิ์ประเสริฐ, อัจฉรี บัวเขียว, ปรีชญา พงษ์ธนานิกร, สิรินาถ สุคันธรัต, กันย์ลภัส คงแจ่ม และพิชยดนย์ พึ่งพันธ์ ออกอากาศทางช่อง 8 ทุกวันจันทร์ถึงพฤหัสบดี เวลา 18.00 น. เริ่มตอนแรกวันที่ 26 กันยายน 2567 โดยละครเรื่องนี้นับเป็นละครเรื่องแรกของในฐานะนักแสดงอิสระของ ไอซ์ ปรีชญา หลังจากหมดสัญญากับทางช่อง 3
งานสร้าง.
ในช่วงปลายปี 2564 ทางกองละครได้ทำการฟิตติ้งเสื้อผ้าของนักแสดงที่ กันตนามูฟวี่ทาวน์ ศาลายา แต่เนื่องจากยังอยู่ในช่วงการระบาดใหญ่ของโรคโควิด-19 ทำให้ต้องมีการเว้นระยะห่างแบบ Social Distancing จากนั้นจึงได้มีการจัดพิธีบวงสรวงเมื่อวันที่ 28 มีนาคม 2565 ที่ลานพระพรหม หน้าตึกอาร์เอสกรุ๊ป ภายใต้มาตรการความปลอดภัย
จังหวัดฉะเชิงเทราในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

การเลือกตั้งสมาชิกสภาผู้แทนราษฎรจังหวัดฉะเชิงเทรา กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองฉะเชิงเทรา, อำเภอบ้านโพธิ์, อำเภอบางปะกง และอำเภอแปลงยาว
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอสนามชัยเขต, อำเภอพนมสารคาม, อำเภอบางคล้า, อำเภอบางน้ำเปรี้ยว, กิ่งอำเภอราชสาส์น และกิ่งอำเภอท่าตะเกียบ
เหงียน เตี๊ยน ลิญ

เหงียน เตียน ลิญ (เกิด 20 ตุลาคม พ.ศ. 2540) เป็นนักฟุตบอลอาชีพชาวเวียดนาม ปัจจุบันเล่นเป็นกองหน้าให้กับบีคาเม็กซ์ บิ่ญเซือง วี.ลีก ดิวิชัน 1 และฟุตบอลทีมชาติเวียดนาม
อาชีพสโมสร.
บีคาเม็กซ์ บิ่ญเซือง.
เตี๊ยน ลิญ เปิดตัวให้กับสโมสรในนัดที่ 5 ของวีลีก 1 เมื่อวันที่ 10 เมษายน 2559 เขายิงประตูแรกในการแข่งขันชิงแชมป์แห่งชาติในการแข่งขัน บิ่ญเซืองแพ้สโมสรฮานอยด้วยคะแนน 4–5 ที่สนามกีฬาก่อเสิ่ววันที่ 9 กรกฎาคม 2559
ในปี 2021 เขาได้รับรางวัลลูกบอลทองแดงเวียดนาม
ในปี 2022 เขายิงได้ 9 ประตูจากการลงเล่น 20 นัดให้กับบิ่ญเซือง และได้รับรางวัล ซิลเวอร์บอลเวียดนาม ประจำปี 2022
อาชีพระดับนานาชาติ.
เมื่อวันที่ 8 พฤศจิกายน พ.ศ. 2561 เตี๊ยน ลิญ ลงประเดิมสนามให้ทีมเวียดนามในนัดที่พบกับลาวในศึกเอเอฟเอฟคัพ 2018 เขายิงประตูแรกให้เวียดนามในเกมชนะกัมพูชา 3-0 ในรอบสุดท้ายของรอบแบ่งกลุ่ม เตี๊ยน ลินห์ และทีมของเขาชนะการแข่งขันหลังจากเอาชนะมาเลเซียด้วยสกอร์รวม 3-2 ในรอบชิงชนะเลิศ
ซีเกมส์ 2562 เขายิงได้ 6 ประตูในทัวร์นาเมนต์นี้มีส่วนทำให้เหรียญทองแรกของเวียดนาม ปี 22
เขายิงไป 8 ประตูในฟุตบอลโลกรอบคัดเลือก แซงหน้าเล กง วิญ
ฟุตบอลชิงแชมป์แห่งชาติอาเซียน 2022 คว้าดาวซัลโวสูงสุดของทัวร์นาเมนต์ด้วยการยิง 6 ประตู ร่วมกับ ธีรศิลป์ แดงดา
เกียรติยศ.
สโมสร.
บีคาเม็กซ์ บิ่ญเซือง
ระหว่างประเทศ.
เวียดนาม
เวียดนาม อายุไม่เกิน 23 ปี
ปราสาทบ้านถนนหัก

ปราสาทบ้านถนนหัก  หรือที่รู้จักกันในชื่อ ปราสาทถนนหัก  เป็นซากปรักหักพังขนาดเล็ก อาคารตั้งอยู่บ้านถนนหัก ตำบลบ้านใหม่ อำเภอหนองบุญมาก จังหวัดนครราชสีมา
ปราสาทแห่งนี้เป็นศาสนสถานฮินดูสมัยเขมร ที่สร้างขึ้นในศตวรรษที่ 11 ปราสาทมีขนาดประมาณ , ยาว และหนา หันหน้าไปทางทิศตะวันออก ประกอบด้วยสิ่งปลูกสร้าง 5 แห่ง ล้อมรอบด้วยกำแพงและบาราย (คูน้ำ) กำแพงด้านทิศตะวันออกมีโคปุระ (ซุ้มประตูทางเข้า) ซึ่งมีลักษณะเหมือนกับทางออกอีกด้าน หน้าบันและแผ่นหินสลักทำจากหินทรายและทองสัมฤทธิ์ มีการเคลือบเงาด้วยยางไม้สีดำเข้มแบบเขมร
เชื่อกันว่าปราสาทแห่งนี้ถูกสร้างขึ้นเพื่อใช้ในการประกอบพิธีกรรมทางศาสนาในนิกายไวษณพของพราหมณ์หรือศาสนาฮินดู
สถานที่ตั้งของปราสาทเป็นทางเดินที่มีลักษณะเป็นคูสี่เหลี่ยม โดยมีเนินดินอยู่ตรงกลางที่เรียกว่าโนนยายชี  ทางเดินนี้กว้างประมาณ และยาวประมาณ ถูกกัดเซาะด้วยน้ำจนเกิดร่องรอยแตกหักหลายแห่ง จึงได้ชื่อว่า "ถนนหัก" 
ปราสาทแห่งนี้อยู่ห่างจากทางหลวงแผ่นดินหมายเลข 24 (เส้นทางโชคชัย-เดชอุดม) ประมาณ และห่างจากตัวเมืองนครราชสีมา ประมาณ 
วัสดุหลักที่ใช้ในการก่อสร้างคือศิลาแลง พบเครื่องประดับทอง รูปปั้นสัมฤทธิ์และหิน รวมถึงเครื่องปั้นดินเผาสีน้ำตาลถูกค้นพบที่นี่ นอกจากนี้ในปี 2017 ยังมีการค้นพบแหวนทองคำฝังด้วยควอตซ์สีฟ้าใส ซึ่งมีสภาพสมบูรณ์และมีอายุราวต้นศตวรรษที่ 11